
Nr. 22/250


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, cu care comisia noastră a fost sesizată în fond cu adresa Biroului Permanent nr. PL.x 273 din 23 aprilie 2007.
	VICEPREŞEDINTE,

Nini Săpunaru

RAPORT

asupra proiectului de Lege pentru aprobarea Ordonanţei  Guvernului nr. 29/2007

 privind modul de alocare a instrumentelor structurale, a prefinanţării şi a
 cofinanţării alocate de la bugetul de stat, inclusiv  din Fondul naţional de dezvoltare,

 în bugetul instituţiilor implicate în gestionarea instrumentelor structurale şi

utilizarea acestora pentru obiectivul convergenţă

Cu adresa nr.PL.x 273 din 23 aprilie 2007, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege  pentru aprobarea Ordonanţei Guvernului  nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă.

La întocmirea raportului s-au avut în vedere avizele favorabile ale Consiliului Legislativ, Comisiei juridice de disciplină şi imunităţi  şi Comisiei pentru administraţie publică, amenajarea teritoriului şi echilibru ecologic 

Prezentul act normativ are ca obiect reglementarea modului de alocare a instrumentelor structurale, a cofinanţării publice şi private, a prefinanţării, precum şi a fondurilor finanţării cheltuielilor neeligibile sau cheltuielilor conexe proiectului, în bugetele instituţiilor implicate în gestionarea instrumentelor structurale şi utilizarea acestora pentru Obiectivul Convergenţă.

Astfel, în cadrul prezentului act normativ sunt reglementate următoarele:

· modul de cuprindere a sumelor reprezentând contribuţia naţională în documentele bugetare, precum şi a asistenţei financiare nerambursabile primite de România în calitate de stat membru al Uniunii Europene;

· suportarea co-finanţării de la bugetul de stat şi din Fondul Naţional de Dezvoltare;

· execuţia bugetelor instituţiilor responsabile cu asigurarea resurselor financiare necesare implementării proiectelor aprobate spre finanţare în cadrul Programelor Operaţionale;
· responsabilitatea beneficiarilor de proiecte finanţate din instrumente structurale cu privire la păstrarea şi accesul la documentele aferente acestora şi responsabilitatea Autorităţilor de Management de a asigura recuperarea oricăror sume plătite necuvenit în cadrul Programelor Operaţionale.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Economiei şi Finanţelor, domnul Dan Marinide – director general
La lucrările comisiei au participat  22  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 

Proiectul de Lege a fost adoptat de Senat în şedinţa din 12 aprilie 2007.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii proiectului de Lege  pentru  aprobarea Ordonanţei Guvernului Ordonanţei Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, în şedinţa din data de 29.05.2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	VICEPREŞEDINTE,

Nini Săpunaru
	SECRETAR,

Radu Cătălin Drăguş


            Expert parlamentar:

Ene Giorgiana

